ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

...l...ช่วงม็อบแดงบุกกรุง ทำเอา 3 รัฐมนตรีกระทรวงการคลัง ทั้ง กรณ์ จาติกวณิช รมว.คลัง ประดิษฐ์ ภัทรประสิทธิ์ และ นพ.พฤฒิชัย ดำรงรัตน์ รมช.คลัง หลบทำงานอยู่ในเซฟเฮาส์ ทำให้กระทรวงดูเงียบเหงาไปมากโข
...l...อย่างไรก็ตาม รมว.คลัง กรณ์ มีแผนที่จะเดินสายไป จ.พิษณุโลก และสุโขทัย ติดตามนโยบายแก้หนี้นอกระบบ โดยเฉพาะในส่วนของลูกหนี้ที่เกิน 5 หมื่นบาทต่อราย ที่อยู่ระหว่างเข้าคณะกรรมการเจรจาหนี้ ก่อนที่จะได้รับอนุมัติสินเชื่อใหม่จากแบงก์รัฐไปชำระหนี้นอกระบบ
...l...ผลกระทบจากการชุมนุมทำให้ต้องเลื่อนการประชุมคณะรัฐมนตรีออกไป ส่งผลให้ร่าง พ.ร.บ.ที่ดินและสิ่งปลูกสร้าง และมาตรการควบคุมดูแลค่ารักษาพยาบาลข้าราชการ ต้องรอเก้อไปด้วย
...l...เงียบไปนานสำหรับ จุไรรัตน์ ปันยารชุน กรรมการผู้จัดการบรรษัทบริหารสินทรัพย์ไทย (บสท.) ก็ระดมพลหารือกับผู้ทรงคุณวุฒิในธุรกิจอสังหาริมทรัพย์ ทั้งนายกสมาคมอสังหาริมทรัพย์ไทย นายกสมาคมบ้านจัดสรรนายกสมาคมนักประเมินราคาอิสระไทย ผู้อำนวยการศูนย์ข้อมูลอสังหาริมทรัพย์ และตัวแทนสมาคมธนาคารไทย เพื่อมารับฟังความคิดเห็น มุมมอง ทัศนะ และข้อเสนอแนะเกี่ยวกับการบริหารจัดทรัพย์สินรอการขายของ บสท. ก่อนที่จะมีการยุบเลิก บสท. ในช่วงกลางปี 2554
...l...หลังจากทำงานเริ่มอยู่ตัว สมชัย สัจจพงษ์ อธิบดีกรมศุลกากร ก็เดินหน้าโครงการอบรมเสริมสร้างศักยภาพศุลกากรมืออาชีพ สำหรับเจ้าหน้าที่ศุลกากรระดับปฏิบัติการ รุ่นที่ 1 เพื่อให้เจ้าหน้าที่เข้าใจในพันธกิจและวิสัยทัศน์ของกรมศุลกากรที่เปลี่ยนแปลงจากผู้เก็บภาษี มาให้บริการผู้ประกอบการส่งออกนำเข้า เพื่อส่งเสริมการค้าระหว่างประเทศ
...l...ขู่ฟ่อยังกะงูจงอางหวงไข่ สำหรับ ไตรรงค์ สุวรรณคีรี รองนายกรัฐมนตรี หน่วยงานไหนไม่เบิกจ่ายจะให้เร็ว และจะมีโครงการที่น่าจะถูกพับหรือยกเลิกในท้ายสุด ไม่น้อยกว่า 8 หมื่นล้าน ทำเอาข้าราชการกระทรวงต่างๆ แหยง